钦定古今图书集成/明伦汇编/官常典/第751卷 > 刘璧〈子泰〉
## 钦定古今图书集成/明伦汇编/官常典/第751卷 > 刘璧〈子泰〉

按《汝宁府志》：“璧，确山人，恩贡。崇祯壬午，任湖广岳州
通判。闯寇乱，委璧监军，同参将黄朝宜、贾威等破贼
于洞庭湖，屡捷，升汉阳知府。未之任，贼张献忠攻岳
州，各官逃散，惟璧与巡按刘熙祚坚拒三月，粮尽城
陷，被执。挟至长沙，逼降不屈，严刑酷逼，至死骂不绝
口。子泰，时年十四，亦死焉。巡按刘澍题旌其忠，会乱”
事寝。